b'\n_START_ARTICLE_\nSkisport (tidsskrift)\n_START_PARAGRAPH_\nSkisport (ogs\xc3\xa5 skrevet SKIsport) er et norsk magasin, og Norges Skiskytterforbunds offisielle magasin. SKIsport har ogs\xc3\xa5 en samarbeidsavtale med Norges Skiforbund. Per 2015 utkommer magasinet med \xc3\xa5tte utgaver i \xc3\xa5ret._NEWLINE_Bladet utgis av forlaget og mediehuset Sportmedia AS/Pan Media Group med hovedkontor i Oslo. Redakt\xc3\xb8r for SKIsport er Eirik Lund R\xc3\xb8er._NEWLINE_Magasinet definerer sin m\xc3\xa5lgruppe som ut\xc3\xb8vere, trenere, ledere, aktive og engasjerte foreldre innen skisport. Det inneholder reportasjer fra skimilj\xc3\xb8et, hovedsakelig i Norge, med fokus p\xc3\xa5 talenter, breddeaktiviteter, trening, utstyr og ern\xc3\xa6ring. Bladet presenterer ogs\xc3\xa5 mye treningsstoff, portretter og terminlister.'